Legal Document

Category: 919

Text:
44. ΝΟΜΟΣ υπ’ αριθ.2817 της 14-14 Μαρτ.2000 (ΦΕΚ Α΄78) Εκπαίδευση των ατόμων με ειδικές εκπαιδευτικές ανάγκες και άλλες διατάξεις. Ειδικό Τεχνικό Εργαστηριακό Προσωπικό (Ε.Τ.Ε.Π.), Ειδικό και Εργαστηριακό Διδακτικό Προσωπικό (Ε.Ε.ΔΙ.Π.) και Διοικητικό Προσωπικό των Α.Ε.Ι. ΄Αρθρ.13.-1.α) Το προβλεπόμενο στο άρθρ.20 του νόμ.1268/1982 Ειδικό Διοικητικό Τεχνικό Προσωπικό (Ε.Δ.Τ.Π.) μετονομάζεται σε Ειδικό Τεχνικό Εργαστηριακό Προσωπικό (Ε.Τ.Ε.Π.). β) (Αντικαθίσταται η παρ.1 του άρθρ.20 του νόμ.1268/1982, κατωτ.σελ.58,45). γ) (Αντικαθίσταται η παρ.2 του άρθρ.20 του νόμ.1268/1982, κατωτ.σελ.58,45). δ) (Αντικαθίσταται η παρ.3 του άρθρ.20 του νόμ.1268/1982, κατωτ.σελ.58,45). ε) (Αντικαθίσταται η παρ.4 του άρθρ.20 του νόμ.1268/1982, κατωτ.σελ.58,45). στ) Οι θέσεις Ε.Τ.Ε.Π. διακρίνονται στις κατηγορίες της πανεπιστημιακής εκπαίδευσης (ΠΕ), της τεχνολογικής εκπαίδευσης (ΤΕ) και της δευτεροβάθμιας εκπαίδευσης (ΔΕ). Ο τρόπος και η διαδικασία της βαθμολογικής και μισθολογικής κατάστασης και εξέλιξης των μελών Ε.Τ.Ε.Π. καθορίζονται με π.δ/μα, που εκδίδεται μέσα σε τρεις (3) μήνες από τη δημοσίευση του παρόντος, με πρόταση των Υπουργών Εθνικής Παιδείας και Θρησκευμάτων, Οικονομικών και Εσωτερικών, Δημόσιας Διοίκησης και Αποκέντρωσης. ζ) ΄Οπου στις κείμενες διατάξεις αναφέρεται το Ε.Δ.Τ.Π., νοείται στο εξής το Ε.Τ.Ε.Π.. Μέχρι να εκδοθούν τα π.δ/τα που ρυθμίζουν τα σχετικά με το Ε.Τ.Ε.Π. ζητήματα, εξακολουθούν να ισχύουν και να εφαρμόζονται τα π.δ/τα που ρυθμίζουν τα αντίστοιχα ζητήματα για το Ε.Δ.Τ.Π.. ΄Οπου γίνεται αναφορά σε κατηγορίες ΑΤ, ΑΡ και ΜΕ, νοούνται στο εξής οι κατηγορίες ΠΕ, ΤΕ και ΔΕ αντιστοίχως. 2.α) Το προβλεπόμενο στο άρθρ.21 του νόμ.1268/1982 Ειδικό Εκπαιδευτικό Προσωπικό (Ε.Ε.Π.) μετονομάζεται σε Ειδικό και Εργαστηριακό Διδακτικό Προσωπικό (Ε.Ε.ΔΙ.Π.). β) (Αντικαθίσταται η παρ.1 του άρθρ.21 του νόμ.1268/1982, ανωτ.αριθ.5). γ) (Αντικαθίσταται η παρ.2 του άρθρ.21 του νόμ.1268/1982, ανωτ.αριθ.5). δ) (Αντικαθίσταται η παρ.3 του άρθρ.21 του νόμ.1268/1982, ανωτ.αριθ.5). ε) (Αντικαθίσταται η παρ.4 του άρθρ.21 του νόμ.1268/1982, ανωτ.αριθ.5). στ) Η βαθμολογική και μισθολογική κατάσταση και εξέλιξη των μελών Ε.Ε.ΔΙ.Π. καθορίζονται με π.δ/μα, που εκδίδεται μέσα σε τρεις (3) μήνες από τη δημοσίευση του παρόντος, με πρόταση των Υπουργών Εθνικής Παιδείας και Θρησκευμάτων, Οικονομικών και Εσωτερικών, Δημόσιας Διοίκησης και Αποκέντρωσης. ζ) ΄Οπου στις κείμενες διατάξεις αναφέρεται το Ε.Ε.Π., νοείται στο εξής το Ε.Ε.ΔΙ.Π.. Μέχρι να εκδοθούν τα π.δ/τα που ρυθμίζουν τα σχετικά με το Ε.Ε.ΔΙ.Π. ζητήματα, εξακολουθούν να ισχύουν και να εφαρμόζονται τα π.δ/τα που ρυθμίζουν τα αντίστοιχα ζητήματα για το Ε.Ε.Π.. 3.α) (Αντικαθίσταται η παρ.2 του άρθρ.3 του νόμ.2083/1992, ανωτ.αριθ.27). β) (Προστίθεται παρ.5 στο άρθρ.22 νόμ.1268/1982, ανωτ.αριθ.5). 4.α) Τα κατά τη δημοσίευση του παρόντος υπηρετούντα μέλη Ε.Ε.Π. εντάσσονται αυτοδίκαια σε αντίστοιχες θέσεις Ε.Ε.ΔΙ.Π. κλάδου Ι και ασκούν τα ίδια καθήκοντα που ασκούσαν μέχρι τη δημοσίευση του παρόντος. β) Τα κατά τη δημοσίευση του παρόντος υπηρετούντα μέλη Ε.Δ.Τ.Π. εντάσσονται αυτοδίκαια σε αντίστοιχες θέσεις Ε.Τ.Ε.Π. και ασκούν τα ίδια καθήκοντα που ασκούσαν μέχρι τη δημοσίευση του παρόντος. Οι ανωτέρω έχουν περαιτέρω τη δυνατότητα να ζητήσουν τη μετάταξή τους είτε σε οργανικές θέσεις διοικητικού προσωπικού, στις οποίες μετατρέπονται αυτοδίκαια οι κατεχόμενες από αυτούς θέσεις Ε.Δ.Τ.Π., είτε σε λοιπές Υπηρεσίες εκτός Α.Ε.Ι., αρμοδιότητας του Υπουργείου Εθνικής Παιδείας και Θρησκευμάτων. ΄Οσοι από τους ανωτέρω δεν ζητήσουν μετάταξη, αλλά παραμείνουν σε θέσεις Ε.Τ.Ε.Π., μπορούν να ζητήσουν τη μετακίνησή τους σε άλλο Τμήμα του οικείου Α.Ε.Ι., το οποίο είναι συναφές με τους τίτλους σπουδών τους. Η μετακίνηση πραγματοποιείται με πράξη του Πρύτανη, μετά από σύμφωνη γνώμη της Γενικής Συνέλευσης του Τμήματος υποδοχής και γνώμη της Γενικής Συνέλευσης του Τμήματος προέλευσης. Εάν η γνώμη του Τμήματος προέλευσης δεν συμφωνεί με τη γνώμη του Τμήματος υποδοχής, τότε για την έκδοση της πράξης του Πρύτανη απαιτείται και σύμφωνη γνώμη της Συγκλήτου. γ) Τα κατά τη δημοσίευση του παρόντος υπηρετούντα μέλη Ε.Δ.Τ.Π. με ειδικά προσόντα, τα οποία επιτελούν εργαστηριακό διδακτικό έργο, έχουν περαιτέρω τη δυνατότητα να ενταχθούν, ύστερα από αίτησή τους, σε αντίστοιχε θέσεις Ε.Ε.ΔΙ.Π. κλάδου ΙΙ. Η ένταξη γίνεται με πράξη του Πρύτανη, μετά από σύμφωνη γνώμη της Γενικής Συνέλευσης του οικείου Τμήματος. Η γνώμη της Γενικής Συνέλευσης του Τμήματος συνίσταται στην πιστοποίηση της διεξαγωγής εργαστηριακού διδακτικού έργου και διατυπώνεται ύστερα από σχετική εισήγηση του οικείου Τομέα. ΄Οσοι από τους ανωτέρω δεν ανήκουν σε κατηγορία ΠΕ ή ΤΕ έχουν περαιτέρω τη δυνατότητα να ενταχθούν με την ίδια διαδικασία και τις ίδιες προϋποθέσεις σε προσωρινές προσωποπαγείς θέσεις Ε.Ε.ΔΙ.Π. κλάδου ΙΙ. δ) Οι αναφερόμενες στα προηγούμενα εδάφ.β΄ και γ΄ της παρούσας παραγράφου αιτήσεις των ενδιαφερομένων υποβάλλονται μέσα σε αποκλειστική προθεσμία τριών (3) μηνών από την έκδοση των π.δ/των, που προβλέπονται στο εδάφ.στ΄  της παρ.1 και στο εδάφ. στ΄ της παρ.2 του παρόντος άρθρου. (Μετά τη σελ.30,356) Σελ. 30,357 Τεύχος 1377 Σελ. 7 Οργάνωση και λειτουργία Α.Ε.Ι. 31.Α.α.44 ε) Τα κατά τη δημοσίευση του παρόντος υπηρετούντα μέλη Ε.Ε.Π. και Ε.Δ.Τ.Π., τα οποία εντάσσονται σε θέσεις των νέων κατηγοριών προσωπικού Ε.Ε.ΔΙ.Π. ή Ε.Τ.Ε.Π., εξακολουθούν να διέπονται από τον προϊσχύον καθεστώς ως προς τη βαθμολογική και μισθολογική κατάσταση και εξέλιξή τους μέχρι να εκδοθούν τα προβλεπόμενα π.δ/τα για κάθε κατηγορία προσωπικού. στ) Τα κατά τη δημοσίευση του παρόντος υπηρετούντα μέλη Ε.Ε.Π. και Ε.Δ.Τ.Π., τα οποία εντάσσονται σε θέσεις των νέων κατηγοριών προσωπικού Ε.Ε.ΔΙ.Π. ή Ε.Τ.Ε.Π., μπορούν να ζητήσουν να μετακινηθούν από τη μία κατηγορία προσωπικού στην άλλη και από τον ένα κλάδο του Ε.Ε.ΔΙ.Π. στον άλλο, εφόσον αποκτήσουν τις τυπικές και ουσιαστικές προϋποθέσεις που απαιτούνται, σύμφωνα με τις διατάξεις του παρόντος άρθρου, για κατάληψη θέσης της αντίστοιχης κατηγορίας. Η μετακίνηση γίνεται με πράξη του Πρύτανη, μετά από σύμφωνη γνώμη της Γενικής Συνέλευσης του Τμήματος ή της Σχολής ή της Συγκλήτου, ανάλογα με την ακαδημαϊκή μονάδα, στην οποία υπηρετούν οι ενδιαφερόμενοι. ζ)Το επιστημονικό προσωπικό που κατά τη δημοσίευση του παρόντος υπηρετεί στα Α.Ε.Ι. σε μόνιμες οργανικές ή προσωποπαγείς θέσεις ή σε προσωρινές προσωποπαγείς θέσεις ή με συμβάσεις εργασίας αορίστου χρόνου, βάσει του νόμ.1476/1984, της υπουργικής απόφασης 24/11440/31.12.1986 που κυρώθηκε με το νόμ.1735/1987 και του άρθρ.91 του νόμ.1943/1991, του νόμ.2190/1994, του νόμ.2266/1994 και του νόμ.2738/1999, έχει τη δυνατότητα να επιλέξει: (i) την παραμονή σε θέσεις Διοικητικού Προσωπικού ή (ii) την ένταξη σε προσωποπαγείς θέσεις Ειδικού και Εργαστηριακού Διδακτικού Προσωπικού (Ε.Ε.ΔΙ.Π.) ή (iii) την ένταξη σε προσωποπαγείς θέσεις Ειδικού Τεχνικού Εργαστηριακού Προσωπικού (Ε.Τ.Ε.Π.). Για το ανωτέρω προσωπικό εφαρμόζονται κατ’ αναλογία τα προβλεπόμενα στο εδάφ.ε΄ της παρούσας παραγράφου. Για όσους από τους ανωτέρω επιλέξουν τις περιπτ.(ii) ή (iii), η ένταξη γίνεται με πράξη του Πρύτανη, μετά από σύμφωνη γνώμη της Γενικής Συνέλευσης του Τμήματος ή της Σχολής ή της Συγκλήτου, ανάλογα με την ακαδημαϊκή μονάδα στην οποία ζητούν να ενταχθούν οι ενδιαφερόμενοι. Στις περιπτώσεις αυτές η γνώμη του αρμόδιου οργάνου συνίσταται στην πιστοποίηση του επιτελούμενου από τους ανωτέρω έργου. η) Για την τοποθέτηση σε Τομείς, Εργαστήρια, Κλινικές και λοιπές λειτουργικές μονάδες των Τμημάτων του υπηρετούντος κατά τη δημοσίευση του παρόντος διοικητικού προσωπικού, σύμφωνα με τα προβλεπόμενα στην παρ.3 εδάφ.β΄ του παρόντος άρθρου, απαιτείται επιπροσθέτως και αίτηση των ενδιαφερομένων. Σελ. 30,358 Τεύχος 1377 Σελ. 8 5.α) Οι υφιστάμενες, κατά τη δημοσίευση του παρόντος, κενές οργανικές θέσεις Ε.Ε.Π. και Ε.Δ.Τ.Π. μετατρέπονται αυτοδίκαια σε κενές οργανικές θέσεις Ε.Ε.ΔΙ.Π. και Ε.Τ.Ε.Π., αντιστοίχως. Η υπ’ αριθ.217/22.9.1999 απόφαση της Επιτροπής του άρθρ.2 παρ.1 της υπ’ αριθ.55/1998 ΠΥΣ (άρθρ.1. παρ.51 του νόμ.2412/1996) για έγκριση πλήρωσης 42 κενών οργανικών θέσεων Ε.Ε.Π. και 96 κενών οργανικών θέσεων Ε.Δ.Τ.Π. ισχύει για την έγκριση πλήρωσης ισάριθμων κενών οργανικών θέσεων Ε.Ε.ΔΙ.Π. και Ε.Τ.Ε.Π. αντιστοίχως. β) Η προκήρυξη και η πλήρωση κενών οργανικών θέσεων Ε.Τ.Ε.Π. γίνεται σύμφωνα με τις διατάξεις του π.δ.509/1983, όπως ισχύει, αλλά μόνο για θέσεις που αφορούν την προσφορά εξειδικευμένων τεχνικών εργαστηριακών υπηρεσιών για την αρτιότερη επιτέλεση του εκπαιδευτικού, ερευνητικού και εφαρμοσμένου έργου των Α.Ε.Ι.. γ) Η προκήρυξη και η πλήρωση κενών οργανικών θέσεων Ε.Ε.ΔΙ.Π. γίνεται σύμφωνα με τις διατάξεις του π.δ.394/1983, όπως ισχύει, αλλά μόνο για θέσεις που αφορούν την παροχή ειδικού εκπαιδευτικού έργου, όπως αυτό ορίζεται στο εδάφ. β΄ της παρ.2 του παρόντος άρθρου. 6.α) (Αντικαθίσταται το εδάφ.α΄ της παρ.2 άρθρ.8 Νόμ.1268/1982, ανωτ.αριθ.5). β)Στη Γενική Συνέλευση του Τομέα μετέχουν, πέραν των μελών που προβλέπονται κατά το εδάφ.α΄ της παρ.2 του άρθρ.9 του νόμ.1268/1982, όπως ισχύει, και ανά ένας εκπρόσωπος του Ε.Ε.ΔΙ.Π., του Ε.Τ.Ε.Π. και των μη διδακτόρων Βοηθών, Επιστημονικών Συνεργατών και Επιμελητών από αυτούς που έχουν τοποθετηθεί στον Τομέα. Για τις λοιπές διατάξεις βλ.τόμ.32 σελ.298,10. 31.Α.α.44 Οργάνωση και λειτουργία Α.Ε.Ι. Εισαγωγή Φοιτητών 31.Α.αβ.1-3